lam | Winthermad
Fusionslam
Posted on 14. maj 2015 by fru Winther
Det er ingen hemmelighed, at vi er vilde med lam og det er man også ude i de fleste dele af verden.
Tænk bare på den rosmarin og citronkrydrede lammekotelet fra ferien i Grækenland. Eller lamme-curryen fra Indien. Måske endda smørmør lam fra en rygende tagine i Marokko.
Lam kan bære virkeligt mange krydderier uden at forsvinde, og det uden at kødsmagen bliver dominerende i sig selv.
Så vi eksperimenterer gerne med lam og har fundet en udmærket pusher i den lokale grønthandler/slagter/slikbutik/kolonial. Og inspireret af Marokko og Indien i herlig fusion kan vi varmt anbefale
Lam med spinat og kikærter
1 lille lammebov eller ca 500 gr lammesmåkød
500 gr frosset, helbladet spinat
200 gr udblødte kikærter eller 1 ds kikærter
2 dl skyr/creme fraiche 9%/andet tykt og ikke for fed surmælksprodukt
1 tsk chiliflager (eller lidt mindre)
Har du en Römertopf eller en stegeso eller en tagine eller en gryde der kan tåle varmen, så brug det. Har du ikke, så tag et dybt ildfast fad, et stykke bagepapir og et stykke stanniol.
Klap garam masala, koriander og spidskommen på lammet med lidt salt.
Brun lammet godt af i olie på en pande og læg det over i dit foretrukne simremadsaggregat (Römer-stegeso-gryde-ting).
Lad løg, hvidløg, ingefær og chili småstege ved middelvarme. Gerne ti minutters tid. Tilsæt så tomatpuré og lad det være med på panden et par minutter. Hæld det over lammet sammen med flåede tomater, kikærter, en sjat vand og noget salt.
Låg på simremadsaggregatet. Har den ikke et låg, så læg bagepapir tæt ned om maden og stanniol op om toppen. Klem stanniolen godt sammen om kanten.
Ind i ovnen. Tænd ovnen på 170* alm ovn og lad det stå i cirka tre timer. Lammet bliver ikke tørt selvom det bliver gennemstegt på denne måde.
20 minutter inden spisetid så hælder du den frosne spinat i. Ind i ovnen igen.
Lige inden servering så vend surmælksproduktet i. Det må ikke gerne koge efter, for så skiller det.
Server fx med nanbrød eller fladbrød eller bulgur eller…
Jeg grillede nogle skiver aubergine til, og så lavede jeg også en urtesalat. Ganske enkelt en masse bredbladet persille, lidt frisk koriander, en smule frisk mynte og tynde skiver frisk chili. Det klæder retten MEGET fint.
#lam #spinat #kikærter frisk #persille #mynte #koriander #chili #citron #fladbrød #lamb #spinach #chickpeas fresh #parsley #mint #coriander #chili #lemon #flatbread #spicy #healthy #DelDinMad #instafood #simremad #römertopf #romertopf #Slowcooking
A post shared by hr og fru Winther (@winthermad) on Apr 26, 2015 at 9:50am PDT
Filed under Fest, Har noget i ovnen, Simremad, Slowfood and tagged fusion, Indien, indisk, kikærter, lam, Marokkansk, Marokko, Römertopf, simremad, Slowcooking, spinat, Stegeso, tagine |	Skriv en kommentar